CELEX: 62012CN0050
Language: et
Date: 2012-02-01 00:00:00
Title: Kohtuasi C-50/12 P: Kendrion NV 1. veebruaril 2012 esitatud apellatsioonkaebus Üldkohtu (neljas koda) 16. novembri 2011 . aasta otsuse peale kohtuasjas T-54/06: Kendrion versus komisjon

17.3.2012   
            
            
               ET
            
            
               Euroopa Liidu Teataja
            
            
               C 80/14
            
         Kendrion NV 1. veebruaril 2012 esitatud apellatsioonkaebus Üldkohtu (neljas koda) 16. novembri 2011. aasta otsuse peale kohtuasjas T-54/06: Kendrion versus komisjon
   (Kohtuasi C-50/12 P)
   2012/C 80/20
   Kohtumenetluse keel: hollandi
   
      Pooled
   
   
      Apellant: Kendrion NV (esindajad: Rechtsanwalt P. Glazener ja Rechtsanwalt T. Ottervanger)
   
      Teine menetlusosaline: Euroopa Komisjon
   
      Apellandi nõuded
   
   Apellant palub:
   
               —
            
            
               tühistada vaidlustatud kohtuotsus vastavalt apellatsioonkaebuses esitatud põhjendustele tervikuna või osaliselt;
            
         
               —
            
            
               otsus tühistada tervikuna või osaliselt apellanti puudutavas osas;
            
         
               —
            
            
               tühistada apellandile määratud trahv või vähendada seda;
            
         
               —
            
            
               teise võimalusena saata asi tagasi Üldkohtule uue otsuse tegemiseks kooskõlas Euroopa Kohtus antud õigusliku hinnanguga;
            
         
               —
            
            
               mõista käesoleva menetluse ja Üldkohtu menetluse kulud välja komisjonilt.
            
         
      Väited ja peamised argumendid
   
   
               1.
            
            
               
                  
                     Esimese väite
                   kohaselt on Üldkohus tõlgendanud liidu õigust vääralt ning põhjendanud oma otsust vasturääkivalt ja ebapiisavalt, kui ta leidis, et komisjon on piisavalt põhjendanud, miks ta määras Kendrionile suurema trahvi kui Fardemile.
            
         
               2.
            
            
               
                  
                     Teise väite
                   kohaselt tegi Üldkohus hindamisvea küsimuse lahendamisel, kas Kendrion vastutab oma endisele tütarettevõtjale Fardemile määratava trahvi eest solidaarselt, ning Üldkohus tegi vigu tõendite hindamisel, rikkudes seeläbi menetlusnorme. Oma otsuses jagas Üldkohus valesti tõendamiskoormise, tõlgendas ilmselgelt valesti faktilisi asjaolusid ja hindas tõendeid ilmselgelt valesti. Üldkohus põhjendas puudulikult oma järeldusi ega käsitlenud piisavalt Kendrioni argumente.
            
         
               3.
            
            
               
                  
                     Kolmanda väitega
                   vaidlustab Kendrion kohtuotsuse põhjendused, kus Üldkohus käsitleb Kendrioni poolt esimeses kohtuastmes esitatud teist, neljandat ja viiendat väidet ning need tagasi lükkab. Kendrioni arvates on Üldkohus liidu õigust valesti tõlgendanud, kui ta leidis, et emaettevõtja Kendrionile, kes rikkumises ei osalenud, võib määrata trahvi, mis on suurem kui rikkumise toime pannud tütarettevõtjale Fardemile määratav trahv. Peale selle on Üldkohus rikkunud võrdse kohtlemise põhimõtet ning põhjendanud oma otsust vasturääkivalt ja ebapiisavalt.
            
         
               4.
            
            
               
                  
                     Neljanda väite
                   kohaselt eksis Üldkohus, kui ta lükkas Kendrioni väite Üldkohtu menetluse ülemäärase kestuse kohta tagasi põhjendusel, et see ei saa anda tulemusi. Sellega näib Üldkohus asuvat seisukohale, et tal puudub pädevus otsustada rikkumiste üle Üldkohtu menetluses. Isegi kui see oleks õige, et Üldkohus ise ei ole pädev Üldkohtu menetluse ülemäärase kestuse tõttu trahvi vähendama, on Euroopa Kohus igal juhul kohustatud selle õiguskindlusele väga olulise küsimuse lahendama ja tegema sellest vajalikud järeldused.